b'\n_START_ARTICLE_\nBrian Skinner\n_START_SECTION_\nNBA karijera\n_START_PARAGRAPH_\nIzabran je kao 22. izbor NBA drafta 1998. od strane Los Angeles Clippersa. U dresu Clippersa zadr\xc5\xbeao se dvije sezone te je 27. lipnja 2001. mijenjan, zajedno s Tysonom Chandlerom, u Chicago Bullse u zamjenu za Eltona Branda. Samo mjesec dana kasnije, Skinner je ponovno mijenjan, ovoga puta u Toronto Raptorse u zamjenu za Charlesa Oakleya. Me\xc4\x91utim, nije ostvario niti jedan nastup za Raptorse jer je u listopadu 2001., kao dio velike zamjene, ponovno mijenjan te je zavr\xc5\xa1io u mom\xc4\x8dadi Cleveland Cavaliersa. U dresu Cavaliersa, Skinner se zadr\xc5\xbeao do kraja sezone 2001./02. te je prosje\xc4\x8dno postizao 3.4 poena i 4.3 skoka po utakmici. Nakon zavr\xc5\xa1etka sezone, Skinner je otpu\xc5\xa1ten iz Cavaliersa te je ubrzo potpisao za Philadelphia 76erse. Ali kako to ve\xc4\x87 biva, Skinner je nakon samo jedne sezone mijenjan u Sacramento Kingse kao dio zamjene koja je odvela Chrisa Webbera u redove 76ersa. U prvoj i jedinoj sezoni s Kingsima, Skinner je prosje\xc4\x8dno postizao 7.4 poena, 8.7 skokova i 1.7 blokada, uz \xc5\xa1ut iz igre od 55% po utakmici. Po\xc4\x8detkom 2006. godine, Skinner je mijenjan u Portland Trail Blazerse, koji su ga kasnije mijenjali u Milwaukee Buckse. U sezoni 2006./07., u dresu Bucksa, Skinner je prosje\xc4\x8dno postizao 4.4 poena i 5.7 skokova za 22.7 minuta provedenih na terenu. 1. kolovoza 2007. Skinner je, kao slobodan igra\xc4\x8d, potpisao za Phoenix Sunse. 31. srpnja 2008. Skinner je potpisao za Los Angeles Clipperse, vrativ\xc5\xa1i se tako u mom\xc4\x8dad koja ga je izabrala na draftu.'